CELEX: 62014TN0792
Language: hu
Date: 2014-12-05 00:00:00
Title: T-792/14. P. sz. ügy: A Közszolgálati Törvényszék F-101/13. sz., Osorio és társai kontra EKSZ ügyben 2014. szeptember 25-én hozott ítélete ellen Eric Vanhalewyn által 2014. december 5-én benyújtott fellebbezés

9.2.2015   
            
            
               HU
            
            
               Az Európai Unió Hivatalos Lapja
            
            
               C 46/57
            
         A Közszolgálati Törvényszék F-101/13. sz., Osorio és társai kontra EKSZ ügyben 2014. szeptember 25-én hozott ítélete ellen Eric Vanhalewyn által 2014. december 5-én benyújtott fellebbezés
   (T-792/14. P. sz. ügy)
   (2015/C 046/73)
   Az eljárás nyelve: francia
   
      Felek
   
   
      Fellebbező: Eric Vanhalewyn (Grand Baie, Mauritius) (képviselők: S. Orlandi és T. Martin ügyvédek)
   
      A másik fél az eljárásban: Európai Külügyi Szolgálat (EKSZ)
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül az Európai Unió Közszolgálati Törvényszékének (harmadik tanács) F-87/12. sz., Osorio kontra EKSZ ügyben 2014. szeptember 25-én hozott ítéletét;
            
         
               —
            
            
               új rendelkezésként határozzon úgy, hogy:
               
                           —
                        
                        
                           a megtámadott határozat semmis;
                        
                     
                           —
                        
                        
                           az EKSZ köteles viselni mindkét eljárás költségeit.
                        
                     
         
      Jogalapok és fontosabb érvek
   
   A fellebbezésből kitűnik, hogy a fellebbező a Közszolgálati Törvényszék (harmadik tanács) F-101/13. sz., Osorio és társai kontra EKSZ ügyben 2014. szeptember 25-én hozott ítéletének hatályon kívül helyezését kéri.
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első jogalap téves jogalkalmazásra vonatkozik annyiban, amennyiben a Közszolgálati Törvényszék azt állapította meg, hogy egyrészt az Európai Unió tisztviselőinek személyzeti szabályzata 10. cikkének általános végrehajtási rendelkezései (a továbbiakban: ÁVR) elfogadásának EKSZ általi elmulasztását az igazolta, hogy az EKSZ e rendelkezés alkalmazását tekintve átállási időszakban volt, másrészt az ÁVR elfogadására vonatkozó kötelezettség megsértésére a fellebbező csak akkor hivatkozhat sikeresen, ha bizonyítja, hogy a kinevezésre jogosult hatóság önkényesen alkalmazta e rendelkezést.
            
         
               2.
            
            
               A második jogalap a Közszolgálati Törvényszék általi téves jogalkalmazásra vonatkozik annyiban, amennyiben a Közszolgálati Törvényszék azt állapította meg, hogy az EKSZ érvényesen indokolta a megtámadott határozatot, noha nem került sor azon okok bemutatására, amelyek alapján a kinevezésre jogosult hatóság eltért a személyzeti bizottság nemleges véleményétől.
            
         
               3.
            
            
               A harmadik jogalap a Közszolgálati Törvényszék általi téves jogalkalmazásra vonatkozik, mivel a Közszolgálati Törvényszék kimondta, hogy a kinevezésre jogosult hatóság ÁVR hiányában figyelembe vehet a személyzeti szabályzatban előírttól eltérő szempontokat a az Európai Unión kívüli alkalmazottak alkalmazási helye életkörülményei nehézsége mértékének mérésére.